Ciolacu, despre miniterenul de golf de la vila de la Neptun: ”Mi-e greu să cred că directorului de la RAPPS i-a trecut prin cap să-l facă”
Marcel Ciolacu nu a fost niciodată la vila de protocol a președintelui Klaus Iohannis de la Neptun. Premierul a afirmat, marți seară, 1 octombrie, că din acest motiv nu poate confirma sau infirma că acolo există un miniteren de golf, însă apreciază că, dacă acesta există, amenajarea lui cu siguranță nu a fost ideea directorului de la RAPPS. ”Cheltuielile fiecărei instituții trebuie să fie cât de poate de transparente”, a mai afirmat Ciolacu.